cyanic-selkie/wikianc huggingface dataset:
He Don't Love You (Like I Love You)
Tony Orlando and Dawn-versjonen
Då Orlando og andre medlemmar av Dawn (Telma Hopkins og Joyce Vincent Wilson) venta i lobbyen før dei skulle inn på eit Golden Globes-show, snakka Orlando med Faye Dunaway og den dåverande ektemannen hennar, Peter Wolf, som var frontmann i The J. Geils Band. For å få tida til å gå byrja dei to å synge R&B-songar frå 1960-åra songs og mellom anna Butler sin «He Will Break Your Heart». Dei fann då ut at det var ein god ide for gruppa å spele inn songen for det komande albumet sitt. Orlando kontakta Mayfield med løyve om å gjere ei nyinnspeling der han endra tittelen på songen til opningslinjene i songen, og Mayfield godtok dette.
Andre versjonar
Dolly Parton spelte songen i 1984, med same tittelen som Orlando and Dawn, men ho endra kjønnet i tittelen til «She Don't Love You». Ho gav ut songen på albumet The Great Pretender.
Bani Murrah
Bani Murrah er ein landsby vest i det sentrale Jemen mellom Hutayb og Manakhah. Han ligg i San‘a’ guvernement.
Bernhardi Heights
Bernhardi Heights er ei linje med fjell opp til 1220 moh, snødekt i aust, men med berre, bratte klipper i vest. Fjella ligg aust for Schimperbreen i Herbert Mountains i Shackletonkjeda. Dei vart fotografertee frå lufta av U.S. Navy i 1967, og kartlagd av British Antarctic Survey mellom 1968–71. I samband med at det vart nytta namn på glasiologar i området, vart dei namngjevne av UK Antarctic Place-Names Committee i 1971 etter Reinhard Bernhardi, ein tysk geolog som i 1832 først såg at morener og flyttblokker nord i Tyskland var bevis på at det arktiske isdekket ein gong hadde vore så langt sør.
Fylkesveg 345
Fylkesveg 345 finst i fleire fylke i Noreg:
Fylkesvei 345 (andre betydninger)
9P140 URAGAN
9P140 «URAGAN» er ein sovjetisk rakettkastar i kaliber 220 millimeter som vart teken i bruk i 1975. Hovudkonstruktør var Aleksander Nikitovitsj Ganitsjev, og basismodellen er montert på køyretøyet ZIL-135. Våpenet er samansett av 16 røyr som er lada med rakettar og vert avfyrte som ei salve på 20 sekund. Kvar rakett veg 280 kilo, og det trengst 4 mann til å operera våpenet.
Cover You in Oil
«Cover You in Oil» er ein song av det australske hardrockbandet AC/DC. Han vart gjeven ut som den tredje singelen frå albumet deira, Ballbreaker, frå 1995. B-sidene til singelen var albumspora «Love Bomb» og «Ballbreaker».
Lovegrove Point
Lovegrove Point er det nordlegaste neset ved Express Cove på vestsida av Signy Island i Sør-Orknøyane. Det vart namngjeven av United Kingdom Antarctic Place-Names Committee (UK-APC) etter Ian W. Lovegrove i British Antarctic Survey (BAS) som var generell assistent ved Rothera Station, 1981-84 (leiar 1983–84), og øvstkommanderande på Signy Island, somrane 1984-89.
Charpentier Pyramid
Charpentier Pyramid er eit pyramideforma fjell med ei høgd opp mot 1080 moh nordvest i Herbert Mountains i Shackletonkjeda. I samband med at det vart nytta namn på glasiologar i området, vart det namngjeve av UK Antarctic Place-Names Committee i 1971 etter Jean de Charpentier, ein sveitsisk ingeniør og mineralog som i 1835 fann bevis for den tidlegare utstrekninga til isbrear.
Bani Qutran
Bani Qutran er ein landsby vest i det sentrale Jemen. Han ligg i San‘a’ guvernement.
Sya
Sya er ein svensk tettstad i Mjölby kommun i Östergötlands län i Östergötland. I 2005 hadde tettstaden 287 innbyggjarar.
Heirtzler randis
Heirtzler randis er eit relativt lågt, pyramideforma isområde som strekkjer seg over kring 13 km, på vestsida av Violantefjorden og nord for Maurybreen på Black Coast i Palmer Land i Antarktis. Isen vart oppdaga og fotografert frå lufta av United States Antarctic Service den 30. desember 1940, og vart kartlagt av United States Geological Survey frå flyfotografi teken av U.S. Navy 1966–69. I samband med at fleire namn i området er kalla opp etter forskarar på kontinentaldrift, vart han namngjeve av Advisory Committee on Antarctic Names etter James R. Heirtzler, ein amerikansk fysikar. Heirtzler var forskar ved Columbia University og Lamont–Doherty Geological Observatory i 1960–64, og seniorforskar 1964–67. Han var seniorforskar ved Woods Hole Oceanographic Institute i 1969–86 og geofysikar og sjef for den geofysiske avdelinga ved NASA Goddard Space Flight Center frå 1986.
Sportsklubben Sprint-Jeløy
Sportsklubben Sprint-Jeløy er ein rein fotballklubb heimehøyrande i Moss i Østfold. Klubben vart stifta 11. oktober 1940 då Jeløy Idrettsforening og Sportsklubben Sprint slo seg saman. Sprint-Jeløy har over 600 medlemer og spelar heimekampane på Bellevue stadion i kvite trøyer og elles mørkeblått.
A-laget til Sprint-Jeløy deltok fram til 2008 i fleire tiår jamnt på nivå tre i det norske seriesystemet, også ein sesong på nivå to. Etter den tid har klubben spelt lokalfotball på nivå fire og fem.
Sprint-Jeløy var særleg kjend for kvinnelaget som i 1980-90-åra var eit av Noregs beste med spelarar som Heidi Støre, Liv Strædet og Agnete Carlsen i fremste rekke. Laget vart noregsmeister fire år på rad, 1985-88, og seriemeister i 1990 og 1993. Sprint-Jeløy avvikla kvinnefotballen i 1997.
Antonie Løchen
Antonie Løchen var ein norsk venstrepolitikar og kvinnesakskvinne i Trondheim. Ho stifta Trondhjems Kvinnesaksforening, som ho også leia. Ho var også aktiv i Foreningen til Dyrenes Beskyttelse.
Bakgrunn
Løchen vaks opp på Sundnes bruk i Inderøy, og gifta seg i 1874 med syskenbarnet sitt Olaf Løchen. Antonie og Olaf Løchen fekk to barn. Dottera Margit blei gift med arkitekten og målaren Gabriel Kielland; dei fekk sonen Olav. Sonen Finn blei disponent i eit trelastfirma i Oslo.
Barneboka Smaahistorier om dyr inneheld dels forteljingar frå barndommen til Løchen i Inderøy og Mosvik, dels forteljingar motivert av engasjementet hennar for dyrevern. Boka blei gjeven ut att i 2016 av Mosvik historielag. Nokre av tekstene derfrå blei gjenbrukt i Lesebok for folkeskolen av Christian Killengreen frå 1926. Ho var ven av og brevveksla med eventyrsamlaren Peter Christen Asbjørnsen, og har også skrive «Ungdomsminde om P. Chr. Asbjørnsen»,.
I Trondheim budde dei i Munkegata 30, vis-à-vis Stiftsgården. Olaf Løchen hadde sakførarkontor i tilknyting til leilegheita.
Politikk
Løchen var ei av dei fyrste kvinnene som blei vald inn i kommunestyret i Trondheim. I 1901 blei ho Venstre-representant saman med Thora Storm.
Antonie Løchen er rekna som stiftaren av Trondhjems Kvindesagsforening i januar 1885; stiftingsmøtet fann stad heime hos henne. Ho var formann i foreininga 1887–1888 og 1891–1892.
I 1887 heldt Løchen føredraget «Om kvindelighed» i Trondheim, der ho bl.a. fortel: «I mine forældres ungdom, altsaa for snart 50 aar siden, var det aldrig tale om, at kvinder skulde lære at svømme, saa der var ingen anledning til debat om svømmings tilladelighed ligeoverfor kvindeligheden. Bade sig gjorde de dog, men – i yderste hemmelighed ! Kvinder maatte aldrig tale om at de badede sig, – fy, det vilde være frygtelig upassende ! Nei, man listede sig ned til søen eller badeanstalten, for at mændene ikke skulle se det, og mødte man saa en af dem, og man troede at han forstod, i hvilken uanstendig hensigt man var gaaet ud, da var man nær ved at synke i jorden af undseelse». Føredraget blei trykt i tidsskriftet Nylænde same år. Føredraget «Sundheden og kvindesagen» frå 1885 blei utgjeve som pamflett.
Ekteparet Løchen tilhøyrde Venstremiljøet i Trondheim i 1880-åra, eit miljø der lagmann Jacob Lindboe var ein nykelperson. Ho skreiv om dette i ein serie avisartiklar, «Minner fra lørdagskveldene i lagmann Lindboes hjem».
Løchen var også engasjert i Foreningen til Dyrenes Beskyttelse. Ho blei tildelt Foreningen til Dyrenes Beskyttelses sølvmedalje då foreininga hadde 60-årsjubileum i 1919.
Antonie Løchens veg på Byåsen i Trondheim blei kalla opp etter ho i 1965.
Torbjørn Ruste
Torbjørn Ruste var ein norsk skihoppar frå Oslo, og som representerte Nydalens Skiklub i Oslo.
Han deltok i den tysk-austerrikske hoppveka 1954/55, der han vann renna i Innsbruck og Bischofshofen og vart nummer 4 i Oberstdorf. Både i Innsbruck og i Bischofshofen måtte vinnaren av hoppveka, finske Hemmo Silvennoinen, nøye seg med andreplassen. I Garmisch-Partenkirchen fall Ruste, og han kom difor langt ned på samanlagtlista. Han deltok også i den sveitsiske hoppveka i 1959.
Ivar Ruste var bror hans.
Lines av The Walker Brothers
Lines er det femte studioalbumet av den amerikanske popgruppa The Walker Brothers. Albumet kom ut i 1976 og var det andre sine bandet kom saman att i 1975. Albumet gjekk ikkje inn på lista og inneheld singlane «Lines» og «We're All Alone», som heller ikkje selde særleg godt.
Albumet var stilmessig lik det førre albumet deira, No Regrets frå 1975, med country og pop i lag me romantisk orkesterarrangement. Utanom «First Day», som er skriven av John Maus, bestod av albumet berre av coverversjonar. Scott Walker skreiv ingenting for albumet.
Mottaking
Lines fekk middels kritikk hos kritikarane.
Evelyn Waugh
Arthur Evelyn St. John Waugh, kjend som Evelyn Waugh, var ein britisk forfattar av romanar, biografiar og reisebøker. Han var òg ein profilert journalist og kritikar. Verka hans omfattar dei tidlege satirane Decline and Fall (1928) og A Handful of Dust (1934), romanen hans Gjensyn med Brideshead (1945) og romantrilogien hans frå den andre verdskrigen som samla blir kalla Sword of Honour (1952–61). Waugh er anerkjend som ein av dei store prosastilistane på 1900-talet. Han skildra særleg engelske overklassemiljø. Desse miljøa blir skildra med distanse og satire, sjølv om Waugh i løpet av livet blei stadig meir tradisjonskjær, som ein forsvarar av det engelske aristokratiet.
Liv og virke
Waugh kom frå den øvre mellomklassen med ei rekke kjende statsmenn, vitskapsmenn og geistlege i slektstreet sitt. Far hans var velutdanna, og arbeidde i forleggjarbransjen og som litteraturkritikar. Då Evelyn var fire år gammal flytta familien til hus som då låg landleg til i Hampstead utanfor London, Underhill, der han voks opp. Han var eit fantastifullt barn med stor sjølvtillit, og skreiv forteljingar og skodespel som vennegjengen sette opp. I 1917 fortsette skulegangen hans ved på Lancing College, og i løpet av dette året fekk han den første artikkelen sin på trykk i eit kunstmagasin. Han gjorde det generelt godt ved Lancing, med gode karakterar, fleire trykte artiklar og ei rekke verv. Då han fekk eit stipend til Hertford College ved University of Oxford forlét han Lancing i 1921. Også i Oxford gjekk det bra for Evelyn, sjølv om han i starten arbeidde utan større entusiasme.
I løpet av 1922 oppstod ein ny avantgardistisk klikk ved skulen, og denne hadde kunstnariske, sosiale og homofile verdiar som tiltrekte Waugh. Etter dette byrja eit meir bohemprega liv, der Waugh drakk mykje og innleidde ei rekke homoseksuelle forhold. Han dreiv framleis med kalligrafi, og skreiv tekstar og kunstkritikk, men slutta hovudsakleg med vanlege studiar. Han gjekk ut av Hertford College i 1924, etter ein dårleg eksamen som gjorde at han mista stipendet. Etter dette drog han til London, der han ei stund studerte ved ein kunstskule. Han slutta fort på skulen, og festa vekselvis i London og Oxford, før han gjekk tom for pengar og skaffa seg jobb som lærar på ein gutteskule i Wales. Han drog frå Wales i 1925, fortsette å undervisa i London i to år, med varierande hell, fram til han fekk kontrakt på å skriva ein biografi om Dante Gabriel Rossetti, som han fullførte i 1927.
Som ung mann skaffa han seg mange fasjonable og aristokratiske venner, og utvikla ein smak for landadelen som aldri forlét han. På 1930-talet reiste han omfattande omkring, ofte som spesialutsend aviskorrespondent. Han rapporterte frå Abyssinia (dagens Etiopia) på tida då det fascistiske Italia invaderte. Han tenestegjorde i den britiske hæren under andre verdskrigen, fyrst i Royal Marines og deretter i Royal Horse Guards. Alle desse erfaringane, og det store talet folk han møtte, nytta han seg meir eller mindre i dei skjønnlitterære bøkene sine, hovudsakleg på humoristisk vis. Sjølv hans eige mentale samanbrot tidleg på 1950-talet, frambrakt av misbruk av narkotika, vart materiale for forfattarskapen hans.
I 1928 blei den fyrste romanen hans, Decline and fall, antatt, noko som gav han råd til å gifta seg med Evelyn Gardner. Gardner skaffa seg ein annan elskar i løpet av kort tid, og Waugh søkte om skilsmisse i 1929. I 1930 konverterte han til katolisismen, noko som sjokkerte og overraska familien og vennene hans. Som katolikk kunne han ikkje gifta seg igjen så lenge den tidlegare kona hans var i live, og han sette derfor i gang ein prosess for å få ekteskapet annullert. Paven godkjende annulleringa fyrst i 1936. I 1937 gifta han seg med Laura Herbert. Dei fekk sju barn saman.
Det tradisjonelle standpunktet hans førte til at han motsette seg alle forsøk på at kyrkja skulle reformerast. Endringa som kom i kjølvatnet av det andre vatikankonsilet i 1962–65, særleg innføringa av messer på morsmål, var til stor forstyrring for han. Dette nederlaget, saman med ein veksande motvilje og ubehag for velferdskulturen i etterkrigstida, i lag med ein nedgang i helsa hans formørkt dei siste åra han levde. Waugh heldt likevel fram med å skriva. I høved til offentlegheita viste han generelt ei maske av likesæle, men for dei han rekna som vennane sine viste han stor takksemd, og mange av dei blei han verande knytte til livet ut. Etter at han døydde i 1966 fekk han ein ny generasjon med lesarar, grunna filmatiseringar av verkane hans, særleg fjernsynsserien Brideshead Revisited (Gjensyn med Brideshead) i 1981.
Schnebelhorn
Schnebelhorn er eit 1 292 meter høgt fjell i kantonen Zürich i Sveits. Fjellet, som er det høgste i Zürich, ligg på grensa mot kantonen St. Gallen i aust. Schnebelhorn høyrer til Appenzelleralpane, og er eit ynda turmål.
Sylta i Uppland
Sylta er ein svensk tettstad i Upplands-Bro kommun i Stockholms län i landskapet Uppland. I år 2005 hadde tettstaden 763 innbyggjarar.
Dansk i Junior Eurovision Song Contest
Dansk i Junior Eurovision Song Contest gjev oversyn over bruken av det danske språket i Junior Eurovision Song Contest. Fyrste gongen ein song på dansk vart framført i Junior Eurovision Song Contest var i 2003 då Danmark debuterte med «Arabiens drøm» av Anne Gadegaard. Sidan den gong har Danmark delteke med til saman tre ulike bidrag som har vorte framført på dansk. Av landa som kan delta er dansk offisielt språk i Danmark, Færøyane, Grønland og Schleswig-Holstein i Tyskland.
Ready
Idrettsforeningen Ready er eit norsk idrettslag heimehøyrande i bydelen Vestre Aker i Oslo, stifta 14. juni 1907. Idrettslaget er aktiv i bandy, fotball, friidrett, handball og skiidrett, både alpine greiner og nordiske greiner. Bandylaget opptrer i mørkeblå drakter, fotballaget i mørkeblått og kvite bukser.
Ready har særleg utmerkt seg i bandyklubb med ei rad NM-titlar. Dei olympiske meisterane, skihopparen Jacob Tullin Thams og skialpinisten Stein Eriksen, var i si tid dei mest kjende Ready-medlemene.
Bandy
Ready dominerte bandyidretten i 1910- og 20-åra med 13 NM-pokalar i tida 1913-27. I 2015, 88 år etter siste NM-triumf, vann Ready noregsmeisterskapen for 14. gang.
Alpine greiner
Ready har fostra mange alpine skirennarar til nasjonalt nivå som har sanka ei mengd medaljar i noregsmeisterskap. Stein Eriksen vart i tilegg olympisk meister i 1952 og verdsmeister i 1954.
Moeno Sakaguchi
Moeno Sakaguchi er ein japansk fotballspelar.
Fylkesveg 6174
Fylkesveg 6174 går mellom Grøtenget i Meldal kommune og fylkesgrensa ved Vålåskarkjølen. Vegen er 17,3 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 487 i Sør-Trøndelag.
Jon Eilert Bøgseth
Jon Eilert Bøgseth er ein tidlegare skihoppar frå Namdalseid. Han oppnådde ein andreplass i eit verdscuprenn i 1981, same sesongen som han vann NM-sølv i normalbakkerennet. Bøgseth var medlem av Namdalseid Idrettslag.
Karriere
Bøgseth debuterte i verdscupen i Oberstdorf 30. desember 1980, utan å utmerke seg. Først i sitt tredje verdscuprenn, i Ironwood i USA, kom han inn mellom dei ti beste, vart då nummer ni. Ei veke seinare kleiv han opp til sjetteplassen i Thunder Bay, før han i Chamonix vart nummer to og kom på pallen første gongen. Seinare i sesongen vart han nummer fire i Saint-Nizier og nummer ti i Planica. Samanlagt vart han nummer 15 i verdscupen 1981. Under noregsmeisterskapen på Eidsvoll vann han sølv i normalbakken, bak Ivar Mobekk.
1982-sesongen deltok han knappast i internasjonale tevlinger. I verdscupen 1983 kom han fire gongar inn mellom dei ti beste og vart nummer 19 samanlagt. Hans fremste prestasjon kom i Engelberg, der han vart nummer fire, landsmannen Per Bergerud vann rennet. Bøgseth var same året ein av nordmennene som deltok i verdsmeisterskapen i skiflyging i Planica, der han kom på 19. plass.
Medaljar og besteplasseringar i noregsmeisterskap
Han la opp etter 1983-sesongen.
Ready
Nordiske greiner
Ready-utøvaren Jacob Tullin Thams vart i 1924 den fyrste olympiske meisteren i skihopping. Frå 1960-talet hevda Frithjof Prydz seg i noregstoppen, i 1970-åra også Didrik Müller Ellefsen.
Fotball
I norsk fotballs «barndom» på 1910-20-talet hadde Ready fleire utøvarar som spelte landskampar, framom alle Adolph Wold og Per Helsing. Etter andre verdskrigen har Ready stort sett delteke på nivå 4 og 5 i seriesystemet, av og til også i 3. divisjon/nivå tre.
Tonje Brenna
Tonje Brenna er ein norsk politikar for Arbeidarpartiet som er kunnskaps‑ og integreringsminister i Regjeringa Støre frå 2021. Ho har vore fylkesrådsleiar i Viken fylke frå 2020.
Brenna var medlem i Akershus fylkesting frå 2007 til 2019, vald for Arbeidarpartiet. Mellom 2010 og 2012 arbeidde ho som generalsekretær i Arbeidarane si ungdomsfylking. I perioden mellom 2012 og 2013 var ho politisk rådgjevar i Justis- og beredskapsdepartementet og ved Statsministerens kontor. Hausten 2019 var ho Arbeidarpartoet sin fyrstekandidat til fylkestingvalet i Viken fylke. Fylkestinget valde henne til å leie fylkesrådet.
Brenna var av dei som berga seg under terroraksjonen på Utøya 22. juli 2011.
Cape Mabel
Cape Mabel er eit nes på nordenden av Pirie Peninsula på nordkysten av Laurie Island i Sør-Orknøyane. Det vart truleg oppdaga av den britiske selfangstekspedisjonen under Weddell, som utforska nordkysten av Laurie Island i 1823. Det vart kartlagd i 1903 av Den skotske nasjonale antarktisekspedisjonen under Bruce, som namngav det etter J.H. Harvey Pirie, kona til kirurgen og geologen på ekspedisjonen.
2A65 MSTA-B
2A65 MSTA-B er ein sovjetisk felthaubits som må slepast med eit kjøretøy (typisk av typen KAMAZ-63501) og har eit kaliber på 152 millimeter. Maksimal skotvidde er 28900 meter med rakettassisterte granatar. MSTA-B har vore nytta under konflikta i Ukraina.
Mount Dewar
Mount Dewar er eit fjell med ei høgd opp mot kring 1600 moh i sørvest for Aronson Corner i Pioneers Escarpment i Shackletonkjeda. Det vart fotografert frå lufta av U.S. Navy i 1967 og kartlagd av British Antarctic Survey frå 1968–71. I samband med at stader i området vart kalla opp etter pionerar innan polarliv og reiser, vart det namngjeven i 1971 av UK Antarctic Place-Names Committee etter sir James Dewar, ein skotsk kjemikar og fysikar som fann opp termosen kring 1892.
Songen Lines
«Lines» er ein song skriven av den amerikanske songaren og låtskrivaren Jerry Fuller og først spelt inn av den amerikanske popgruppa The Walker Brothers som den 12. singelen i 1976. Fuller spelte seinare inn og gav ut songen med noko suksess på den amerikanske og kanadiske countrylista i 1979.
The Walker Brothers-versjonen gjekk ikkje inn på singellista som den første singelen deira sidan debutsingelen «Pretty Girls Everywhere» i 1965. B-sida «First Day» vart skriven av John Walker under psevdonymet A. Dayam.
Hughes randis
Hughes randis er ein randis mellom Cordinibreen og Smithfjorden på austkysten av Palmer Land i Antarktis. Han vart namngjeven av Advisory Committee on Antarctic Names etter Terence J. Hughes, ein glasiolog i United States Antarctic Research Program ved Deceptionøya og McMurdo Sound i 1970–71, og på Deceptionøya, 1973–74.
Direct av Vangelis
Direct er eit studioalbum frå 1988 av den greske musikaren Vangelis. Vangelis flytta til eit nytt plateselskap, Arista og introduserte ei ny retning i musikken til Vangelis mot eit meir popformat. Etter Mask (1985) og Invisible Connections (1985) var det ein kort pause i arbeidet til Vangelis, då han flytta frå London til Hellas, og var involvert i teaterarbeid.
I plateomslaget står det at Vangelis kalla albumet «Direct» for å syne korleis han komponerte musikk. Innspelingsprosessen gjekk føre seg slik at så mykje som mogeleg vart spelt inn samstundes, med få lydopptak oppå kvarandre. Denne prosessen vart i stor grad utført ved hjelp av eit spesiallaga midisystem designa for Vangelis av teknikarane Bill Marshall og Pete Kellock, i tillegg til den kommersielt tilgjengelege Zyklus MPS som òg var utvikla av Marshall og Kellock.
Albumet er nesten heilt instrumentalt, og det vert hovudsakleg nytta synthesizerar og trommemaskinar. Operavokalen på «Glorianna» vert sungen av den greske mezzo-sopranen Markella Hatziano. Den mannlege stemma på «Intergalactic Radio Station» er teknikaren Casey Young.
Albumet vart gjeve ut både på LP og CD, men to songar, «Dial Out» og «Intergalactic Radio Station», finst ikkje på LP-utgåva.
Sysslebäck
Sysslebäck er ein svensk tettstad i Torsby kommun i Värmlands län i landskapet Värmland. I 2005 hadde tettstaden 539 innbyggjarar.
Mozart randis
Mozart randis er ein randis som er 110 km lang frå nordvest til søraust og 28 km brei på det breiaste, på vestkysten av Aleksanderøya i Antarktis. Han vart kartlagt frå flyfoto tekne av Ronne Antarctic Research Expedition (RARE) i 1947, av Searle frå Falkland Islands Dependencies Survey (FIDS) i 1960. Han vart namngjeven av UK Antarctic Place-Names Committee (UK-APC) etter Wolfgang Amadeus Mozart (1756–1791), den kjende austerrikske komponisten. Somme landformer i området er kalla opp i samband med Mozart randis, som Figaro Nunatak.
Wikidata
Prosjektet blei oppretta med støtte frå Allen Institute for Artificial Intelligence, Gordon and Betty Moore Foundation og Google på totalt 1,3 millionar euro.
Subtraksjon
Subtraksjon eller fråtrekking er ein av dei fire grunnleggande rekneartane (operasjonane) innanfor aritmetikken. Symbolet for subtraksjon er −.
I reknestykket
er a minuenden, b subtrahenden og c differansen eller differensen.
Differensen c er det talet som må adderast til b for å få a. Å bestemme differensen mellom to tal vert kalla å trekke frå eller subtrahere. Teikne minus, -, for å uttrykke differensen kom i bruk kring 1500. Tidlegare nytta ein ofte m, som var ei forkorting for minus.
Subtraksjon er ekvivalent med addisjon av eit negativt tal.
Drive On av Mott
Drive On er det åttande studioalbumet til det britiske bandet Mott (eit år før kalla Mott the Hoople). Det kom ut på CBS i Storbritannia og Columbia i USA i 1975. Ei ommastra utgåve av albumet kom ut på CD i 2006 i SUA. Det var det første albumet deira utan den tidlegare frontmannen og songaren Ian Hunter, og inkluderer to nye medlemmar: Ray Major og Nigel Benjamin.
Bakgrunn
Etter The Hoople (1974), kom konsertalbumet Live raskt ut, før gitaristen Ariel Bender vart erstatta av Mick Ronson. Mott The Hoople enda då vokalisten, låtskrivaren og gitaristen Hunter slutta i gruppa for å starte eit soloband i lag med Ronson.
Watts skreiv dei fleste songane, med bidrag frå Griffin og Major.
Denne besetninga gav berre ut eitt album til, Shouting and Pointing (1976), som selde svakt. Drive On var det siste studioalbumet deira som gjekk inn på den britiske albumlista.
Innhald
Alle spor skrivne av Pete Overend Watts, utanom der andre er nemnde.
Hard as a Rock
«Hard as a Rock» er ein song og ein singel av det australske hardrockbandet AC/DC. Han kom ut som opningssporet på albumet deira Ballbreaker, gjeve ut i 1995. Han vart deira andre nummer 1-låt på Album Rock Tracks-lista, etter «Big Gun» frå 1993. Liveopptredenar er òg inkluderte på tre av konsert-DVD-ane til AC/DC, No Bull (kor ein lydversjon finst på den australske turnéutgåva av Stiff Upper Lip), Stiff Upper Lip Live og Live at the Circus Crown, som finst i luksusutgåva av 2009-boksen Backtrack. Ein live-versjon som vart spelt inn under Stiff Upper Lip-turneen i 2001 på Stade de France i Paris, finst på DVD-en Plug Me In frå 2007. Han er òg med i filmen Battleship] frå 2012, saman med «Thunderstruck».
Musikkvideo
Musikkvideoen til denne songen vart regissert av David Mallet, og vart spelt inn i Bray Studios i Windsor i Berkshire. Mange fans samla seg for å vera med i denne videoen, og kan sjåast framfor scena, og òg bak gitteret som omgir scena banda spelar på. I videoen ser ein òg gitaristen Angus Young spela på sin Gibson SG på ei rivningkule, som øydelegg ein bygning. Angus Young hadde tidlegare uttalt i dokumentaren at han hadde høgdeskrekk når han gjorde dette. Videoen kan sjåast på DVD-versjonen av No Bull frå 2000 (som òg inneheld dokumentaren om korleis videoen vart laga) og boksettet Backtrack'.
Trojany
Trojany er ein landsby i Polen mellom Wołomin og Warszawa, nær Dąbrówka. Landsbyen ligg i Wołomin fylke i Masoviske voivodskap, og hadde i 2014 litt over 490 innbyggjarar.
Fylkesveg 343 i Møre og Romsdal
Fylkesveg 343 i Møre og Romsdal går mellom Tiset i Rindal kommune og fylkesgrensa ved Østbø. Vegen er 12,8 km lang.
JW Marriott Absheron Baku Hotel
JW Marriott Absheron Baku Hotel er eit skyskraparhotell i Baku i Aserbajdsjan. Hotellet vart opna i 1985. Det opphavlege hotellet hadde 343 rom fordelt på 16 etasjar. Hotellet vart kjøpt og restaurert av JW Marriott i 2009 med 243 rom fordelt på 20 etasjar.
Kolbotn Idrettslag
Kolbotn Idrettslag er eit heimehøyrande på Kolbotn i Oppegård kommune i Viken fylke, stifta i 1915. Laget har nærare 4 000 medlemer og er det idrettslaget i Noeg med fleste medlemer.
JW Marriott Absheron Baku Hotel
Mogleg terrormål
Tryggleiksdepartementet i Aserbajdsjan hevda etter finalen i Eurovision Song Contest 2012 at dei hadde avverja eit mogleg terroråtak på Bakı Kristal Zalı, arenaen der Eurovision Song Contest 2012 vart arrangert, då dei arresterte om lag 40 personar i Aserbajdsjan. Under arrestasjonen vart éin person drepen. I tillegg til arenaen var òg politibygningar, hotell som Hilton Baku og JW Marriott Absheron Baku Hotel, moskear og den aserbajdsjanske presidenten İlham Əliyev moglege terrormål.
Kolbotn Idrettslag
Kolbotn Idrettslag er aktivt med i basketball, bryting, fotball, handball, handicapidrett, orientering, symjing, turn, volleyball og amerikansk fotball. Kolbotn IL held aktivitetetane sine i Sofiemyr Idrettspark, Sofiemyrhallen, Brytehuset, Greverudhallen og Østre Greverud Idrettshall.
Kolbotn sitt kvinnelag i fotball vart seriemeister i 2002, 2005, 2006 og noregsmeister i 2007. Landslagskjempa Solveig Gulbrandsen er tidenes fremste Kolbotn-spelar.
Nils Johan Rud
Nils Johan Rud var ein norsk skjønnlitterær forfattar og redaktør. Han var fødd i Ringsaker i Hedmark og døydde i Asker i Akershus. Rud står sentralt i den norske 1900-talslitteraturen, ikkje berre som forfattar, men òg som redaktør, og er sett på som ein av dei store stilistane i norsk novellekunst.
Rud var ikkje meir enn knapt tjue år gamal då han fekk utgjeve barneboka Gutter på skoggang, men romanen Vi skal ha et barn vart refusert av forlaga i Noreg, men vart utgjeve i Sverige, der boka vart godt motteke. Etter ei tid kom boka og ut i Noreg, på Fram Forlag, etter at Erling Falk hadde teke kontakt med Rud og gjeve han 400 kroner for dette. Boka var ei realistisk skildring av arbeidsledig ungdom, som var et tema Rud hadde god kunnskap om etter eigne røynsler frå oppveksten. Men boka vart knapt omtalt i dagspressa, sjølv ikkje i arbeidarrørslas eige Arbeiderbladet med meir enn ein notis, då boka vart rekna i desse tidene for å vere meir pornografisk enn godt var. Men likevel kom det etter dette ut ei bok så å seie kvart einaste år frå Ruds hand. Særleg dei første bøkene syner det sterke engasjementet Rud hadde for at det skulle verte sosial rettferd i Noreg.
Kunstnarisk var det i novellene at Rud synte seg som ein framifrå diktar. Han hadde grepet om den enkle, stramme forma som kjenneteiknar ei god novelle, og nådde store høgder som stilist og ordkunstnar.
Novellekunsten dyrka han i bladet Magasinet for Alle (som opphavleg heitte Arbeidermagasinet), vanlegvis berre kalla Magasinet, der han var redaktør frå 1932 til bladet gjekk inn i 1970. Fleire forfattarar som seinare vart vidgjetne, som til dømes Agnar Mykle, Kåre Holt, Kjell Askildsen, Bjørg Vik, Alf Prøysen, Tor Jonsson og Arthur Omre, har fått det første arbeidet sitt på prent her. Ettersom det ikkje var vanleg å gje ut novellesamlingar som bøker på denne tida, var det Rud, som ved hjelp av Magasinet, heldt liv i novellekunsten i alle desse åra. Det er sagt at Rud las alle manuskript som kom inn, til saman om lag hundre tusen manuskript i dei åra han var redaktør for Magasinet, og at svara alle. Han gav gode råd og oppmuntrande kommentarar, men var òg streng.
Bøker av Nils Johan Rud
Barnebøker : Romaner: Noveller, essays, eventyr og kortprosa:
Slippin' and Slidin'
«Slippin' and Slidin' (Peepin' and Hidin')» er ein R&B/rock 'n' roll-song framført av Little Richard. Låtskrivarane som var oppført var Little Richard, Edwin Bocage (Eddie Bo), Al Collins og James Smith.
«Slippin' and Slidin'» var tiittelen på ein song skriven av Maxwell Davis og framført av Calvin Boze and His All Stars, og kom ut i mai 1951 på Aladdin Records (3086).
Andre versjonar
I tillegg spelte The Band ein konsertversjon av songen i dokumentarfilmen Festival Express.
The Adventures of Super Mario Bros. 3 inneheld ein versjon av songen i episoden «The Beauty of Kootie».
Songen vert nytta i filmane The Delinquents (1989) og Casino (1995).
Knølkval
Knølkval, Megaptera novaeangliae, er ein bardekval i finnkvalfamilien. Han finst i alle verdshava, men er sjeldan i Middelhavet. Bestanden vart sterkt redusert over heile verda av industriell kvalfangst, før arten vart freda i 1966. Bestanden har sidan komme seg raskt i store område, og er no truleg over 60 000 individ på verdsbasis. Han er ikkje lenger rekna som truga. Det vert driven fangst i svært lite omfang frå St. Vincent. Dessutan har Japan starta opp att med forskingsfangst på knølkvalen i Antarktis. Bestanden i norske farvatn er anslått til om lag 1200 dyr, og knølkvalen kan av og til dukka opp også inne i Sognefjorden og Oslofjorden.
Fylkesveg 343
Fylkesveg 343 finst i fleire fylke i Noreg:
Diiriye Guure
Diiriye Guure (1860-1920) var konge av Darawiish i noverande Somaliland frå 1895 og til han døydde. Han stod for unionen mellom 'Iid og Nugaal, og var den første dhulbahantemonarken som herska som konge av Darawiish. Som konge eller klanleiar (garaad) ettersøkte britiske kolonistyresmakter han for å melda seg utan vilkår.
Mount Etchells
Mount Etchells er ein av La Grange Nunataks i Shackletonkjeda i Antarktis, med ei høgd opp mot kring 900 moh vest for Mount Beney. Det vart fotografert frå lufta av U.S. Navy i 1967 og kartlagd av British Antarctic Survey (BAS) mellom 1968–71, vart det namngjeve av UK Antarctic Place-Names Committee etter William A. Etchells, ein dieselmekanikar og prosjektleiar med BAS frå 1962–88, og som arbeidde i Shackletonkjeda mellom 1968–69.
Narumi Miura
Narumi Miura er ein japansk fotballspelar.
Mansfield Point
Mansfield Point er eit nes på austsida av innløpet til Norway Bight på sørkysten av Coronation Island i Sør-Orknøyane. Det vart kartlagd av mannskap på Discovery Investigations i 1933 og av Falkland Islands Dependencies Survey (FIDS) i 1948-49. Det vart namngjeven av United Kingdom Antarctic Place-Names Committee (UK-APC) etter Arthur W. Mansfield frå FIDS, som var meteorolog i Grytviken på Sør-Georgia i 1951; som var leiar, meteorolog og biolog ved Signy Island i 1952.
Sidirónero
Sidirónero (gresk Σιδηρόνερο) er ein landsby og ein tidlegare kommune i periferieininga Dráma i periferien Aust-Makedonía og Thráki i Hellas. Sidirónero inngår frå 2011 som ei kommunaleining i kommunen Dráma.
Ved folketeljinga i 2011 hadde Sidirónero 412 innbyggjarar, medan tettstaden med same namn hadde 228 innbyggjarar.
Miss World
Miss World-konkurransen er den eldste internasjonale venleikskonkurransen som enno blir arrangert. Han vart starta av Eric Morley i Storbritannia i 1951 som ein del av Festival of Britain-feiringa. Sidan Eric Morley døydde i 2000 har kona hans, Julia Morley, vore styreformann i Miss World Organization og arrangør av konkurransen.
Ved sida av rivalkonkurransene Miss Universe er Miss World ein av missekonkurransane som får mest merksemd i media. Miss World-finalen er verdas mest sedde venleikskonkurranse på TV verda over.
Vinnaren av konkurransen, som blir halde årleg vanlegvis i fjerde kvartal, reiser rundt i verda for å representere Miss World Organization og dens veldedighetsarbeid. Vanlegvis bur vinnaren i London den tida ho er regjerande Miss World.
Noreg har aldri vunne konkurransen, men dei som har vore nærast er Ingeborg Sørensen som kom på andreplass i 1972, Kathrine Sørland som kom på fjerdeplass i 2002 og Mariann Birkedal som kom på sjetteplass i 2010.
George Dufek
George John Dufek ) var ein marineoffiser, flygar og polarutforskar frå USA. Han tenestegjorde i andre verdskrigen og Koreakrigen og var mykje av karrieren sin i Antarktis – først med Richard E. Byrd i 1940-åra og seinare som leiar av amerikanske operasjonar i Antarktis.
Militær karriere
Dufek byrja på U.S. Naval Academy i Annapolis i Maryland i 1921. Etter uteksaminering i 1925 starta han karrieren sin om bord på slagskipet USS «Maryland». I 1932–33 gjennomførte han flygartrening ved Naval Air Station Pensacola i Florida og tenestegjorde så som navigatør og nestkommanderande på tre ulike marinefartøy.
Under andre verdskrigen leia Dufek ein flygetreningsskvadron, tenestegjorde som senior marineflygar i Algerie under invasjonen i Nord-Afrika og deltok under planlegginga av invasjonane på Sicilia og ved Salerno. Etter forfremming til kaptein deltok han i planlegginga av invasjonen i Sør-Frankrike. I september 1944 overtok han kommandoen av eskortehangarskipet USS «Bogue» som senka den siste tyske ubåten som gjekk tapt i andre verdskrigen.
Under Koreakrigen plasserte marinen Dufek som sjef på hangarskipet USS «Antietam», deretter på Kwajalein i Stillehavet og endeleg ved Naval Air Station Whidbey Island i Oak Harbor i Washington.
Med Richard E. Byrd
Våren 1939 søkte Dufek, på dette tidspunktet som løytnant, om deltaking på den tredje ekspedisjonen til kontreadmiral Richard E. Byrd til Antarktis, noko han fekk innvilga. Han tenestegjorde som navigatør på USS «Bear», flaggskipet til ekspedisjonen.
Operasjon Highjump
Etter eit kort opphald i Japan etter krigen, vart Dufek utpeikt til å leie eit oppdrag for United States Coast Guard med å etablere vêrstasjonar i polarregionane. Medan han var i Antarktis deltok han i Operasjon Highjump, ein marineekspedisjon under leiing av admiral Byrd. Han gjennomførte den første flyginga til Thurston Island og berga seinare seks overlevande frå ei annan flyging over det same området. Han vende tilbake til Washington D.C. for ein kort periode, men i 1947 var han tilbake i Antarktis – denne gongen som leiar av ein ekspedisjon som vart send for å forsyne vêrstasjonane og etablere nye stasjonar nær Sørpolen.
Operasjon Deep Freeze
I 1954 vart Dufek med i ei gruppe som skulle planleggje marinen sin Operasjon Deep Freeze, ein vitskapleg forskingsekspedisjon til Antarktis. Då planlegginga var ferdig vart Dufek utpeikt til leiar for Task Force 43 som, med meir enn 80 offiserar og 1000 soldatar, tre isbrytarar og tre lasteskip, var ansvarleg for logistikkstøtte til ekspedisjonen.
Task Force 43 etablerte òg basar på Rossøya og Rossbarrieren (Little America), og 31. oktober 1956 vart admiral Dufek og ei besetning på seks dei første amerikanarane som nådde Sørpolen, og dei første som nådde polen luftvegen. Den 28. november 1957 var Dufek tilstades saman med ein delegasjon frå den amerikanske kongressen under eit kommandørbytte ved McMurdo Sound.
Han døydde på sin 74-årsdag i 1977.
Utmerkingar og heidrar
Blant dei talrike utmerkingane og prisane han mottok var Legion of Merit med to gulstjerner, World War II Victory Medal, Korean Service Medal og Croix de guerre. Han var riddar av Æreslegionen, og i august 1957 mottok han Navy Distinguished Service Medal. Som heider for dei mange timane hans med kartleggingsflygningar over det antarktiske kontinentet under Den tredje ekspedisjonen til Byrd mottok Dufek United States Antarctic Expedition Medal.
Dufek Coast, Dufek Head, Dufek Massif og Dufekfjellet i Antarktis er kalla opp etter han.
Bibliografi
Bøker av George John Dufek:
Mount Faraway
Mount Faraway er eit markant, snødekt fjell, 1175 moh, heilt sør i Theron Mountains i Antarktis. Det vart oppdaga av Commonwealth Trans-Antarctic Expedition i 1956, og fekk dette namnet fordi at under ein sledetur til dette fjellet, såg det ikkje ut til å kome noko nærare.
Royal Festival Hall Vol. 1
Konsertalbumet er delt inn i to lange stykke, «Yen», som strekkjer seg over 45 minuttar, og «Silence and Sequence» på kring 25 minuttar. «Yen» er delt inn i ti satsar, men dei glir alle over i kvarande av straum av elektroniske pulsar frå analoge syntheisizerar. «Silence and Sequence» er eit studioopptak.
Graz-Umgebung
Graz-Umgebung er eit administrativt distrikt (Bezirk) i forbundslandet Steiermark i Austerrike. Distriktet dekker ei flatevidd på 1 086 km² og har i kring 153 000 ibuarar (2018). Byen Graz er administrasjonssenter for distriktet.
Kommuneskipnaden
Distriktet omfattar 36 kommunar, av dei tre ein bykommune og 21 såkalla 'Marktgemeide'.
Harry Potter og dødstalismanene
Harry Potter og dødstalismanene (originaltittel: Harry Potter and the Deathly Hallows) er den sjuande og siste boka i bokserien om Harry Potter, skriven av J.K. Rowling. Boka kom ut i Storbritannia 21. juli 2007 og kom ut i norsk utgåve 1. desember 2007.
Bani Shubati
Bani Shubati er ein landsby vest i det sentrale Jemen. Han ligg i San‘a’ guvernement.
Brothers and Sisters
Brothers and Sisters er det fjerde studioalbumet til det amerikanske rockebandet The Allman Brothers Band. Det vart produsert av Johnny Sandlin i lag med det bandet og kom ut i august 1973 i USA på Capricorn Records. Etter at leiaren for gruppa, Duane Allman, omkom i 1971, hadde The Allman Brothers Band gjeve ut Eat a Peach (1972), ei blanding av studio- og konsertopptak som vart det mest populære albumet deira til då. Etter dette kjøpte gruppa ein gard i Juliette i Georgia, der gruppa pleidde «å henge». Bassisten Berry Oakley sleit meir enn dei andre i bandet etter Duane døydde. Han drakk store mengder alkohol og tok mykje dop. Etter nesten eitt år med alvorleg depresjon, omkom Oakley i ei motorsykkelulukke i november 1972, berre tre kvartal frå staden der venen hadde døydd året før. Dette vart derfor det siste albumet til Oakley.
Bandet fortsette og henta inn Chuck Leavell på piano og Lamar Williams på bass. Brothers and Sisters vart stort sett spelt inn over ein periode på tre månader i Capricorn Sound Studios i Macon i Georgia. Sologitaristen Dickey Betts tok over rolla som leiaren i bandet, og mange av songane hans hadde ein meir country-inspirert til. Studiogitaristane Les Dudek og Tommy Talton var med på fleire songar. Albumet vart produsert samstundes med at vokalisten og organisten Gregg Allman spelte inn det første soloalbumet sitt, Laid Back, og består av mange av dei same musikarane og lydteknikarane.
Plateomslaget syner eit fotografi teken av Vaylor Trucks, sonen til trommeslagaren Butch Trucks og kona Linda. På baksida kan ein sjå eit bilete av Brittany Oakley, dottera til Berry Oakley og kona Linda.
Albumet vart det kommersielle høgdepunktet til The Allmans, og har seld over sju millionar eksemplar verda over. Det gjekk heilt til topps på Top 200 Pop Albums, der det låg i fem veker. «Ramblin' Man» vart den første og einaste hitsingelen til bandet, og han nådde andreplassen på Billboard Hot 100 i 1973. Albumet vart etterfølgd av ein turné på arenaer og stadion, men vart prega av dopmisbruk, uvenskap og dårleg kommunikasjon mellom gruppemedlemmane.
Medverkande
All info frå plateosmlaget.
Point Martin
Point Martin er eit nes på austsida av Mossman Peninsula 0.8 nautiske mil (1,5 km) nordvest for Cape Murdoch, på sørkysten av Laurie Island i Sør-Orknøyane. Det vart kartlagd i 1903 av Den skotske nasjonale antarktisekspedisjonen under Bruce, som namngav det etter J. Martin, fullbefaren matros på ekspedisjonsskipet «Scotia».
Meier Point
Meier Point er eit nes på vestsida av innløpet til Norway Bight på sørsida av Coronation Island i Sør-Orknøyane. Namnet er nedskrive på eit kart av kaptein Petter Sørlle, den norske kvalfangaren som kartla øya under forbiseglinga av Sør-Orknøyane i 1912-13.
Roberts randis
Roberts randis er ein stor randis, som er 37 km lang frå nord til sør og 28 km brei, og som ligg nord og nordvest for Mount Calais og dekkjer det meste av det nordaustlege hjørnet på Aleksanderøya i Antarktis. Han vart oppdaga frå avstand og grovt kartlagt av Den franske antarktisekspedisjonen i 1908–10, under Charcot. Han vart fotografert frå lufta av British Graham Land Expedition (BGLE) den 15. august 1936, og grovt kartlagt frå desse bileta. Han vart då namngjeven av UK Antarctic Place-Names Committee (UK-APC) i 1955 etter Brian B. Roberts (1912–78), ein britisk ornitolog, polarspesialist og ein leiande person i utvikla av nomenklatur i Antarktis. Han var ornitolog i BGLE frå 1934–37; og så sekretær i UK Antarctic Place-names Committee, 1945-74. Kring seks nunatakar ligg innanfor Roberts forlandsbre. Desse er Hengist Nunatak (ein eigen nunatak) og Horsa Nunataks (ei gruppe på fem nunatakar). Begge av desse er kalla opp etter saksiske kongar i England på 400-talet.
Utviklingsregion Vest
Utviklingsregion Vest (rumensk Regiunea de dezvoltare Vest) er ein av åtte utviklingsregionar i Romania. Han ligg vest i landet og grensar til regionen Nord-Vest i nord, regionen Centru i aust og regionen Sud-Vest i søraust. I nordvest ligg nabolandet Ungarn og i sørvest Serbia. Saman med regionen Sud-Vest utgjer han Makroregion 4 (rumensk Macroregiunea Patru).
Kommunar
Regionen omfattar fire județ (fylke):
Fylkesveg 344 i Møre og Romsdal
Fylkesveg 344 i Møre og Romsdal går mellom Høgholten og Fredrikslia i Rindal kommune. Vegen er 8,6 km lang.
Mount Greenfield
Mount Greenfield er eit isfritt fjell med ei høgd opp mot 1490 moh heilt vest i Stephenson Bastion i Shackletonkjeda i Antarktis. Det vart kartlagd i 1957 av Commonwealth Trans-Antarctic Expedition (CTAE) og kalla opp etter George C. Greenfield, ein bokagent i CTAE frå 1955–58.
Bani Sulayman
Bani Sulayman er ein landsby vest i det sentrale Jemen. Han ligg i San‘a’ guvernement.
Thor Edquist
Thor Håkon Edquist er ein norsk høgrepolitikar. Han er ordførar i Halden kommune frå 2011.
Lex imperfecta
Lex imperfecta (latin: ufullstendig lov), er ei lov som ikkje kan gjennomtvingast ved rettslege middel. I nokre tilfelle har lovreglar ingen bestemmelsar om kva følgjer det skal ha om regelen blir broten. Regelen kan dermed vere ei moralsk rettesnor eller ei målsetting frå lovgjevar si side, men altså utan sanksjonar ved brot på regelen.
Eksempel frå norsk rett
Eksempel på dette er Grunnlova § 110 første ledd, som lyder:
«Det paaligger Statens Myndigheder at lægge Forholdene til Rette for at ethvert arbeidsdygtigt Menneske kan skaffe sig Udkomme ved sit Arbeide.»
Ein kan ikkje med heimel i denne paragrafen fremme noko krav mot staten eller nokon annan, verken eit krav om å få arbeid, eit krav om erstatning for at ein ikkje har fått arbeid, eller eit krav om straff fordi denne regelen ikkje har blitt oppfylt. Eit anna eksempel er barnelova § 30, der første ledd mellom anna har følgjande innhald:
«§ 30. Innhaldet i foreldreansvaret.
Barnet har krav på omsut og omtanke frå dei som har foreldreansvaret. (...) Foreldreansvaret skal utøvast ut frå barnet sine interesser og behov.»
Her er ingen reglar i barnelova som inneheld sanksjonar ved brot på desse rettane og pliktene. Så barnelova er lex imperfecta når det gjeld desse reglane. Reglane er ei moralsk rettesnor frå lovgjevar si side. Ein skal likevel vere merksam på at andre lover, til dømes barnevernlova og straffelova, har lovreglar som råkar alvorlege brot på omsuta for eit barn frå foreldra si side.
Bakgrunnsstoff
Lex imperfecta hos Store danske, vitja 19. august 2011.
Fylkesveg 344
Fylkesveg 344 finst i fleire fylke i Noreg:
Fylkesvei 344 (andre betydninger)
9P149
9K114 Sjturm
Aimi Kunitake
Aimi Kunitake er ein japansk fotballspelar.
Differensialgeometri
Differensialgeometri er å nytte differensial- og integralrekning på geometriske problem, i første rekkje knytt til kurver og flater i rommet. I differensialrekning handsamar ein grenseovergangar, og ein studerer særleg grenseeigenskapane når ein nærmar seg eit visst punkt innan differensialgeometrien.
Taberg
Taberg er ein svensk tettstad i Jönköpings kommun i Jönköpings län i Småland. I 2005 hadde tettstaden 4 223 innbyggjarar. Han ligg like sør for sentralstaden Jönköping.
Ved tettstaden finst det eit lite fjell med same namn (Taberg), som er 343 meter høgt og dermed det nest høgaste punktet i Småland etter Tomtabacken. Tabergsbusetjarane har tatt malm frå fjellet sidan 1400-talet, kanskje alt før, men det var først på 1600-talet at bergverksverksemda starta for alvor. På 1800-talet var bergverk og jernhandsaming den viktigaste binæringa for folkesetnaden i heile vestre Småland. Mot slutten av hundreåret stoppet utvinninga, for så å bli gjenopptatt frå og med utbrotet av andre verdskrigen i 1939. Det var då ein gjorde dei største inngrepa i naturen, bl.a. to store, opne dagbrot som ein framleis kan sjå. I gruvene i fjellet blir det arrangert visningar.
Differensialgeometri
For todimensjonale kurver handsamar ein tangentar, normalar, krumming og berøring av kurver, samt eigenskapane til kurvesystem og meir, medan ein i rommet til dømes studer krummingslinjer og geodetiske linjer og linjeflater og minimalflater.
Ein byrja å studere differensialgeometriske problem heilt frå starten av differensialrekninga. Carl Friedrich Gauss vert rekna som grunnleggjaren av den systematiske differensialgeometrien i rommet med Disquisitiones generales circa superficies curvas frå 1827. Viktig for utviklinga av generell differensialgeometri var Bernhard Riemann med Über die Hypothesen, welche der Geometrie zu Grunde liegen frå 1854. Han såg òg på differensialgeometri for vilkårlege dimensjonar, noko som var med på å danne grunnlaget for den generelle relativitetsteorien til Albert Einstein. I moderne differensialgeometri ser ein ikkje berrepå kurver og flater, men òg det ein kallar mangfald, noko som har ført differensialgeometrien nærar feltet topologi.
9P149 Sjturm
9K114 Sjturm
Bani Sulih
Bani Sulih er ein landsby vest i det sentrale Jemen. Han ligg i San‘a’ guvernement.